Hensikten med Gjeldsregisteret er å forebygge gjeldsproblemer blant privatpersoner og begrense uforsvarlig utlån. Registeret gjør det enklere for bankene å gjennomføre en helhetlig kredittvurdering av kunder som søker lån. Dersom du har mye gjeld fra før, skal Gjeldsregisteret bidra til at det blir vanskelig for deg å ta opp ytterligere lån. På den måte minsker risikoen for at noen får innvilget lån de ikke er i stand til å betjene.
Alle privatpersoner som har usikret gjeld, som forbrukslån og kredittkort, vil være søkbare i Gjeldsregisteret. Usikret gjeld vil si at det ikke er gitt en pantesikkerhet i noe du eier selv. Alle som tilbyr forbrukskreditt er pålagt å rapportere inn informasjon til Gjeldsregisteret.
Les mer om gjeldsregisteret